Diari Oficial de la Generalitat Valenciana


Sumari del DOGV 5415, del 27-12-2006 (2006/15770)

DECRET 198/2006, de 22 de desembre, del Consell, pel qual es crea un col·legi públic d'Educació Infantil i Primària a Almassora.
--------------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/15491


Data del document
:   22-12-2006

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Almassora
    * centre d'ensenyament
    * ensenyament primari
    * ensenyament públic
    * educació preescolar

DECRET 198/2006, de 22 de desembre, del Consell, pel qual es crea un col·legi públic d'Educació Infantil i Primària a Almassora. [2006/15798]  
La Direcció Territorial de Cultura, Educació i Esport de Castelló i el Servici de Planificació Educativa de la Direcció General d'Ensenyament han formulat proposta perquè es cree un centre nou a Almassora per a escolaritzar l'alumnat del districte escolar Cs-14 en el curs escolar 2006/07.  
El nou centre escolar s'ubicarà en instal·lacions provisionals en una parcel·la de 2.922 m2 que l'ajuntament ha posat a disposició de la Conselleria de Cultura, Educació i Esport, fins a la construcció d'un nou edifici escolar per a la seu definitiva del centre. Estes actuacions es porten a terme en el marc de col·laboració establit en la disposició addicional quinzena, 4) de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat.  
En virtut d'això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller de Cultura, Educació i Esport i amb la deliberació prèvia del Consell, en la reunió del dia 22 de desembre de 2006,  
DECRETE  
Article 1  
Es crea el següent centre docent:  
Província: Castelló.  
Localitat: Almassora.  
Denominació: Col·legi Públic d'Educació Infantil i Primària Núm. 5.  
Codi: 33472592.  
Titular: Generalitat.  
Domicili: c/ Boqueres, s/n.  
Codi postal: 12996.  
Composició: 6 unitats d'Educació Infantil i 12 d'Educació Primària.  
Capacitat: 150 places escolars d'Educació Infantil i 300 d'Educació Primària.  
Article 2  
1. El Col·legi Públic d'Educació Infantil i Primària Núm. 5 d'Almassora iniciarà les seues activitats en el curs escolar 2006/2007. En el dit curs escolar oferirà 3 unitats d'Educació Infantil i 3 d'Educació Primària.  
2. Este centre impartirà el programa d'educació bilingüe Programa d'Ensenyament en Valencià (PEV).  
3. El centre disposarà dels llocs de treball de mestres de les especialitats següents:  
. 3 d'Educació Infantil.  
. 2 d'Educació Primària.  
. 1 d'Educació Primària, Idioma Estranger, Anglés.  
. 1 d'Educació Primària, Educació Física.  
. 1 d'Educació Primària, Música.  
Disposicions addicionals  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial de Cultura, Educació i Esport de Castelló nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
Disposicions finals  
Primera  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenvolupament del que establix este decret, així com per a modificar, si és el cas, la configuració del centre.  
Segona  
El present decret produirà efectes des de l'inici del curs escolar 2006/2007, excepte per al de nomenament de l'equip directiu, supòsit en què els seus efectes s'entenen referits a l'1 de juliol de 2006.  
Valencia, 22 de desembre de 2006  
El president de la Generalitat  
Francisco Camps Ortiz  
El conseller de Cultura, Educació i Esport,  
Alejandro Font de Mora Turón